廣東麻雀計番

廣東十三張麻雀一般計番，又叫做飜。所謂番，就同算術上講二 幾多次方有關。

無番 
雞糊
又叫做推倒糊、或屁糊、或無番糊。只係由四個搭子同一對將組成，而無任何以下形式組合嘅牌型。

一番 
自摸
食糊牌由自己摸返嚟，即係摸返嚟張牌唔可以觸及暗牌、落海、低過枱面、觸落牆牌、觸及海內牌、帶牌摸牌。
三元牌
又叫做箭刻，拎到任何一副中、發、白嘅刻子。
無花或正花
一隻花牌都無，或者拎到同門風以及圈風相符嘅花牌。例如東位一，南位二，西位三，北位四
無字
一隻番子都無。
單吊
叫糊即聽牌嗰陣，只係叫一飛。
老少副
拎到同花色「一二三」或者「七八九」順子，或者「一一一」、「九九九」刻子
缺一門
成副牌缺少一花種色，例如得筒、萬，萬、索或者筒、索，而且冇字牌
門清
全部牌都係自己摸，無上、碰，最後一隻牌係人哋出銃
彩龍
又叫做三色通貫或者花龍。拎到三種花色「一二三」、「四五六」同「七八九」順子
海底撈月。五番
又叫做妙手回春中海底最後一張食糊
河底撈魚
又叫做一炮而紅。海底最後一張食糊
搶槓。五番
人哋槓張牌啱啱自己可以碰咗之後食到糊，不過剩係得十三幺先可以搶暗槓。
兩槓
槓出，明槓或暗槓，兩張唔同嘅牌
清四碰。對對糊五番
碰出四副刻子，明槓都計
四歸一。三番
四張相同嘅牌分成一副順子同一副刻子
半求人
全部牌都係上或者碰，而最後自摸食糊
和絕張。五番。
同牌池、桌面已亮明嘅三張牌所剩嘅第四張牌。搶槓糊唔算和絕張
將眼
以二、五同八做眼。筒、萬、索都得
兩色兩順
又叫做半杯口。有兩副相同嘅順子，譬如二三四萬加二三四筒，要自己摸返嚟
兩相逢
又叫做喜相逢。同兩色兩順一樣，不過唔同嘅係順子可以上
連六
又叫做半龍。一種花色六張相連嘅序數牌
和生張
同牌池、桌面已經冇亮明嘅第一張牌。搶槓糊唔算和絕張
一杯口
又叫做一般高。攞到兩副相同嘅順子。門清之後先計番

兩番 
一台花
集齊同一系列嘅花牌，即春夏秋冬或者梅蘭菊竹。如果摸到一台花再加正花嘅計三番。唔計正花。

三番 
門風刻
拎到自己所屬門風嘅刻子。
圈風刻
拎到圈風嘅刻子。
短幺
又叫做斷幺。成副牌都無一、九同字牌。一、九同字牌叫「幺」
平胡
又叫做全順、順順利利、大雞胡。全部牌都係順子，而將眼唔係字牌
全求人
全部牌都係上或者碰，而最後出銃食糊
門清自摸
又叫做門清一摸三、不求人。糊牌前無上、碰、明槓，可以暗槓，而最後自模食糊
對對糊
又叫做碰碰胡。全部係刻子，無順子
一條龍。七番
又叫做一氣通貫）:拎齊一至九同一花色嘅牌
混一色。五番
又叫做湊一色、半一色。成副牌都係由字牌同另外單一花色組成
三相逢。五番、七番
又叫做三色同順。拎到三副同數但不同花嘅順子
五門齊
成副牌由筒、條、萬、風牌同三元牌五種花色組成
四歸二
四張相同嘅牌分成兩副順子同一對將
混帶幺
又叫做全帶九。所有順子、刻子同將都至少有一張一、九或者字牌
三尾
又叫做三公。二副連續刻子加上相連數字嘅眼，或者東南西北中任意。二乘三加二， 例如二二二萬加三三三萬加四四萬，或者東東東加西西西加北北
槓上開花
又叫做嶺上開花。明槓或暗槓補牌時，補牌返嚟張牌食糊
三料牌
三塔露出嘅牌，有吃，碰同槓，組成糊牌。
斷紅和
副牌冇萬子、三五六七九筒、一五九七索同紅中
雙暗刻。五番
兩個暗刻，暗槓。

五番 
清帶幺
又叫做純全帶九。所有順子、刻子同將都最少有一張一、九，但係就冇字牌
三暗刻。七番
有三副自己摸返嚟嘅刻子，可以碰返嚟
小三元。二十番
拎齊中、發、白三種牌，其中一種係將。
組合龍
三種花色嘅一四七、二五八、三六九，唔可以錯位嘅序數牌，特殊順子。
迷你橋
又叫做三色三步高或半連刻。食糊時，有三種花色三副依次遞增一位數嘅刻子，槓都計
三色同刻
又叫做三相逢或三結義。萬、筒、索三種同數牌都成刻子，稱為三色同刻。
四歸三
四組相同嘅排分別落到兩組順子加一眼
三色連刻
又叫做三色三節高、半連刻。和牌時，有三種花色三副依次遞增一位數嘅刻子，槓。
孔雀的飛
一索，代表孔雀。加二個任何風刻。紅中同白板亦可以組成，但唔可以有風刻

七番 
七對。十番
又叫做七小對。門清拎到七個唔同嘅對子。
大於五
由序數牌五到九嘅順子、刻子、將牌組成嘅糊牌
小於五
由序數牌一到五嘅順子、刻子、將牌組成嘅糊牌
三元七對
又叫做三分天下。七對裏面有中發白等對子

八番 
七搶一
拎到七張花牌，另一家有花牌，唔使理牌型立即可以搶牌食糊
全不靠
又叫做十三天使。由單張三種花色一四七、二五八、三六九唔可以錯位嘅序數牌，及東南西北中發白中任何十四張牌組成嘅糊牌
單龍炮
般高加般底。譬如二二三三四四萬，同一二二三三四索，一定要門清
亂蛇
又叫做包羅萬象、兩個般底。譬如四五五六六七萬，加四五五六六七索。必須係門清

十番 
姊妹碰
拎到三副同數但不同花嘅刻子
三連刻
又叫做一色三同順、一色三節高。和牌時有一種花色三副依次遞增一位數字嘅刻子槓。
一色三順
和牌時有一種花色三副序數相同嘅順子
雙飄
兩副唔同花色嘅老少
二杯口
又叫做雙龍抱。拎到兩副般高。一定要門清。
三槓
槓出，明槓或暗槓，三副牌
大三元。四十番
又叫做鼎足三分。拎齊中、發、白三副刻子
三色雙龍會
兩種花色兩個老少副、另一種花色五作將嘅糊牌
二不槓
又叫做雙鐵支。門清時，以兩組冇開槓嘅牌做糊牌。譬如二二二二三三三三索
全大、全中、全小
由序數牌一二三，或四五六，或七八九組成嘅順子、刻子槓、將牌嘅糊牌。
全雙刻
又叫做奇數。由二、四、六、八序數牌嘅刻子、將牌組成嘅糊牌。
全單刻
又叫做偶數。由一、三、五、七、九序數牌嘅刻子、將牌組成嘅糊牌
頂三刻
三刻子同順子槓，以一五九嘅狀態組成
跳三刻
三刻子同順子槓。以一三五，二四六，三五七，四六八，五七九嘅狀態組成
筋三刻
三刻子同順子槓。以一四七，二五八，三六九嘅狀態組成
四喜七對
又叫做混地雙。七對裏面有東南西北等對子
雙色同刻
兩幅同牌加上兩幅同刻，譬如一一一四四四萬同一一一四四四筒
雙槓自摸
又叫做連續槓、或連開花。連續開二個槓之後食糊。開第三槓一定要係第一槓嘅補牌，否則當普通嘅槓上開花。兩槓之間要補花就唔算槓上槓。如果第一槓係明槓時當出銃，當包自摸計。
全么碰
又叫做天下名士。成副牌由一、四、七或三、六、九嘅刻子組成。
四歸四四組相同嘅排分別落到四組順子
清一色，八番。
又叫鐵騎兵。成副牌由同一花色搭子同將組成。
流局十番
又叫做幺九振切。流局嘅狀態以所有嘅捨牌為幺九牌，一定要門清
配牌花和
如起手配牌拎到八隻花牌，或者有七花人哋有一花，咁應該先補牌，等輪到再摸第一隻牌，手牌足十四張，得先糊八仙過海或者七搶一手牌未糊唔使開，加計十番。和七搶一可獲得十七番，八仙過海獲得三十番。

十五番 
全帶
成副牌嘅順子、刻子同將都帶有同一數字
三數
成副牌都係由三個數字組成。風牌同埋三元牌都當係一數
混老頭。十番
又叫做混幺九、或地九牌。全部都係一、九或字牌嘅刻子同將眼
一色三步高
又叫做半步橋、或萬乘之國。食糊嗰時，有一種花色三副依次遞增一位數或二位數嘅順子
客風三刻
又叫做萬馬奔騰。三副風刻子，但唔可以有圈風牌刻。譬如，如果圈風係東風，而介碰咗之後，客風三刻唔成立
清杯口
又叫做二色同對。雙龍抱嘅同順。譬如一一二二三三萬同一一二二三三索
鏡同胡
兩幅順子嘅兩同色加上對子，譬如一二三七八九萬同一二三七八九筒
一半數字
牌型中嘅奇數同偶數一樣，譬如一二三 二三四 五六七 八八八 九九。
全將碰
又叫做將帥領兵共和國。成副牌由二、五、八嘅刻子組成，全將碰唔會同三數重複計番。
連六對
又叫做柳丁。由同花色六個連續數組成嘅七對子同雙龍抱

二十番 
天聽
又叫做雙立直。閒家配牌補花後就宣佈叫糊，叫做天聽，唔計門清，如果自摸就加計不求。自摸二番。宣告天聽之後如果唔換牌或靠張就保持有效，否則解除天聽。天聽如果未眼牌，食糊之後如發現曾經過水未糊，就唔計天聽，但仍然可以當食糊。 
小四喜
又叫做混天雙、或地雙喜。拎到東、南、西、北三副刻子同一對有番番子做將。
四暗刻

有四副自己摸嘅刻子。單叫情況下可以食胡，唔係就一定要自摸。
兩數成副牌都係由兩個數字組成
八仙過海
又叫做大花胡、或全花牌。拎到八張花牌，唔使理牌型立即可以食糊
地聽
打咗第一隻牌之後就宣佈聽牌，本身一定要係門清，唔理其他人之前有無上碰，都係屬於地聽。如果係食到地聽，就唔會計門清。不過自摸就可以加計不求。自摸兩番，宣告地聽之後如果唔換牌或者靠張都重當有效，否則就會解除地聽。地聽如果無眼牌，糊牌之後發現曾過水無糊，就唔當地聽，但糊牌仍然有效。 
七星不靠
又叫做十三魔王。必須有七隻單張嘅東西南北中發白，加上三種花色，數位按一四七、二五八、三六九中嘅七張序數牌組成冇將牌嘅糊牌
三不槓
又叫做三鐵支。門清時，以三組冇開槓嘅牌做糊牌。譬如二二二二萬，四四四四索，六六六六桐同紅中對。一色四順唔算三不槓
四字刻
以牌型有四張字刻，同一個唔同對子組成嘅胡牌。
新幹綫
一條龍加二個任何風刻。
雙龍搶珠
又叫做雙龜搶珠。兩副連六萬加索子加任何一對嘅筒子
萬炮齊發
又叫做海底搶槓。海底撈月兼搶槓
十三魔殿
又叫做七星王國。以門清方式，由牌型四七萬，二五八筒，三六索，東南西北中發白，冇對子等食胡
滿分花槓
三槓之中其中一個係暗杠，明杠，而第三或四杠係槓上開花或搶槓

三十番 
人和
又叫做天聽一發。閒家起手天聽，唔理有無人上碰，唔理糊邊家打出嘅第一張牌都係屬於人胡。
段橋
又叫做一色四步高。一種花色四副依次遞增一位數或依次遞增二位數嘅順子
三連槓自摸
又叫做連續槓、或連開花。連續開三個槓之後食糊。開第四槓一定要係第二槓嘅補牌，否則當普通嘅槓上開花。三槓之間要補花就唔算槓上槓。如果第二槓係明槓時當出銃，當包自摸計。四連槓嘅第三槓係明槓時都當出銃，當包自摸計。
風花雪月
四副刻子。一筒，五筒，任何風刻同白板。
花鳥風月
四副刻子。一筒，五筒，任何風刻同一索。
鐘鼓齊鳴
海底撈月兼槓上開花。
萬綠一點紅
又叫做紅色森林。綠一色嘅狀態以發財作為紅中。
綠一色車輪
又叫做環保車。綠一色嘅狀態加五索。
十三金字塔
以門清方式，由牌型一四七九萬，一二五八九筒，一三六九索，以及一個對子等食胡
地聽一發
宣佈咗地聽之後，唔理人哋有無上碰，糊各家打出宣佈之後第一張牌或摸之後一張牌自摸，都當做地聽一發，唔會計地聽，門清。
自動車道
二四六筒加二個任何風刻。
青洞門
二四八筒加任何風刻同發財刻。
十三騎士
又叫做七星對。以門清方式，由牌型四七萬，二五八筒同三六索做出嘅七個對子等食胡

四十番 
天胡
莊家喺配牌補花後即刻食糊，就屬於天胡，不計門清一摸三，莊家天糊不理係咪靠張。莊家起手未打牌前開暗槓或連續暗槓而食糊，都當做天胡
地胡
閒家起手天聽摸第一張牌自摸，不理有無人上碰，或莊家槓上開花，都屬於地胡。 
一色四順
又叫做同般高。四張相同嘅牌分成一副「般高」同兩副順子。亦可以係兩副「般高」。
十三不塔
跟天胡或地胡，第一圈有十三各不同嘅牌加上對子同胡牌。天胡或地胡唔算係呢個牌型。如果有十四隻唔同牌食胡嘅話，就係十三不靠或十四不塔，同時加五番
同般低
般低嘅牌型以般高牌組合。譬如，三三四四四四五五五五六六筒同一對將
大四喜
 又叫做天雙喜。完成東、南、西、北四副刻子。
四連刻
又叫做一色四節高。摸到同花色四副連續數嘅刻子
十八羅漢
又叫做四槓。槓出，明槓或暗槓。四張唔同嘅牌，食糊時牌數要有十八張
清老頭
又叫做清幺九、天九牌。全部是一、九嘅刻子同將，無字牌
字一色
全部都係字牌嘅刻子同將，亦可以係七對子
十三幺
又叫做國士無雙。以門清方式，拎齊十三種幺牌各一張，再加其中一張做將眼。
一色雙龍會
一種花色嘅兩個老少副，五為將牌
藍一色
全副牌都係東、南、西、北、白板或者八筒嘅搭子同將
綠一色
又叫做滿園春色。全副牌都係二索、三索、四索、六索、八索或者發嘅搭子同將，清一色可計
紅一色
又叫做紅孔雀。全副牌都係一索、五索、七索、九索或紅中嘅搭子同將
黑一色
全副有任何風牌，二四八筒係刻子
黃一色
全副牌都係任何萬子牌，五六七筒和紅中白板作為塔子
嚦咕嚦咕
又叫做車輪滾滾、或竹林種瓜、或家庭祝福。由同花色七個連續數組成嘅七對子
百萬石
又叫做百萬雄兵。清一色狀態嘅所有牌數加埋超過一百
九蓮寶燈
又叫做九子連環、或至尊清龍。門清拎到同一花色「一一一二三四五六七八九九九」牌型，加是但一隻同一花色嘅牌。

麻雀